
[bookmark: _GoBack]אב תשע"ט
אוגוסט 2019

נוסח מודעה בעיתון


הנדון: מכרז פומבי מס' 20/2019 - שירותי יועץ הנדסי לאחזקת הבניין ופיקוח על אחזקה וניקיון - מחלקת בנא"מ - משרד החוץ

משרד החוץ באמצעות מחלקת בנא"מ, מבקש לקבל הצעות למתן שירותי יעוץ הנדסי לאחזקת הבניין ופיקוח על אחזקה וניקיון. היועץ שהצעתו תבחר במכרז יידרש להגיע באופן אישי ולהגיש את השירות במשרד החוץ קריית הממשלה ירושלים, בימים א' עד ה', בין השעות 07:00 עד 17:00. 
תנאי הסף להשתתפות במכרז כוללים בין היתר: תעודה המעידה כי היועץ המוצע בעל תעודת מהנדס או הנדסאי מזה 5 שנים לפחות באחד התחומים הבאים: אזרחי / מכונות / חשמל. בנוסף, על היועץ להציג 5 שנות ניסיון לפחות בתחומי אחזקת מבנים, לרבות בתחומי מיזוג אוויר וחשמל. 
את חוברת המכרז (כולל טופס הרשמה למכרז, פירוט תנאי הסף להשתתפות ואמות מידה לאיכות) ניתן לקבל דרך אתר האינטרנט של המשרד בכתובת: משרד החוץ GOV פרסומים או בכתובת https://bit.ly/2R1rzrl.
קיימת חובת הרשמה למכרז על ידי שליחת טופס הרשמה לדוא"ל michrazim@mfa.gov.il. מציע שלא ישלח את טופס ההרשמה למשרד, לא יקבל מענה לשאלות הבהרה ו/או עדכון בנושא מועד הגשת ההצעות וכד', ויהיה מנוע מהעלאת טענה כלשהי כלפי המשרד בקשר לאי קבלת הודעה על שינויים אפשריים בתנאי המכרז (מובהר כי עדכונים אלה יופיעו גם באתר האינטרנט הנ"ל).
שאלות הבהרה בקשר למכרז ניתן להפנות לכתובת דוא"ל הנ"ל עד ליום חמישי 19.09.2019. 
את ההצעה בצירוף כל המסמכים הדרושים יש להגיש באמצעות חוברת כרוכה, בשני עותקים במעטפה סגורה. על המעטפה להימצא בתוך תיבת המכרזים המתאימה, המוצבת בכניסה לשער הדואר הדיפלומטי של המשרד, רחוב בנק ישראל 5 בקרית הממשלה בירושלים, לא יאוחר מיום חמישי 31.10.2019 בשעה 12:00. 
האחריות על הכנסת המעטפה לתוך תיבת המכרזים המתאימה חלה על המציע ועל המציע בלבד. 
המשרד רשאי שלא לקבל כל הצעה שהיא ו/או לבטל את המכרז מבלי להכריז על זוכה כלשהו.
הפרטים המתוארים בהודעה זו הינם תמציתיים וכלליים וההוראות המופיעות בחוברת המכרז עצמה הן אלה שתחייבנה את המשרד ואת המציע. 




